

# Informasjon fra Selvaag Prosjekt i samarbeid med byggherrekomiteen

**Varsel om rygging av balkonger**

I forbindelse med oppstart av fasadearbeider i Porfyrveien 3 og 5, er det behov for at beboerne rydder sin egen balkong da balkongdekke skal behandles.

Da må løse gjenstander fjernes, tremmegulv må demonteres/rives, evt. fastmonterte gjenstander fjernes/demonteres.

Det er også registrert 1 stk. varmepumpe i Porfyrveien 5, denne må fjernes/demonteres for tilkomst til dekket, og styret vil ikke ha den remontert tilbake.

Gjenværende gjenstander som ikke er fjernet/demontert innen fristen, vil bli fjernet kastet for beboers regning.

Frist for at balkonger er ryddet er satt til **15.03.2023**

Balkongdekkene får påført en tykkfilmsmembran som del av prosjektet. Styret har likevel akseptert at løstliggende tremmegulv kan legges tilbake av beboer etter ferdigstilling av arbeidene dersom beboer ønsker dette.

Det er beregnet at fasade arbeidene i Porfyrveien 5, starter 16.03.202, da starter det med demontering av balkongrekkverk, fjerning av flis der hvor dette er, vask av fasader, fjerning av puss på grunnmur mm.

I byggeperioden vil vinduer bli tildekket med plast da disse er nye og man må forhindre skader. Dette medfører at vinduer ikke kan benyttes til utlufting.

Balkongdør kan benyttes til utlufting i perioden arbeider pågår.

Det må også beregnes en del støyende arbeider, i forbindelse med fjerning av puss på fasaden. Avhengig av temperatur antas det at arbeidene i Porfyrveien 5 og 3 har en varighet på ca.5-6 uker.

**VIKTIG! Husk at alle ventiler på vinduer skal stå i åpen stilling.**

**Se også info om dugg og FDV på prosjektets hjemmesider, dette ligger nederst på siden, under dokumenter.**

|  |  |  |
| --- | --- | --- |
| E-postInternett | post@selvaagprosjekt.nohttps://selvaagprosjekt.no/røa-boligsameie  |  |
|  |  |  |  |
|  |  |  |  |